Jucătorul britanic de tenis Andy Murray, accidentat la gleznă la Mastersul 1000 de la Miami, şi-a anulat participarea la turneele de la Monte Carlo şi Munchen, potrivit news.ro
Deşi durata exactă a absenţei sale nu a fost făcută publică, echipa sa a declarat că Andy Murray "a luat decizia de a lipsi de la Rolex Monte Carlo Masters şi de la BMW Open Munchen". Cu toate acestea, fostul număr 1 mondial şi-a exprimat dorinţa de a participa la Openul Franţei.
În vârstă de 36 de ani, Andy Murray joacă probabil ultimul său an în circuitul internaţional. Wimbledon şi Jocurile Olimpice rămân principalele sale obiective.